Uno Cygnæuksen syntymäpäivänä
Nyt on juhla kautta maamme,
 juhla Suomen lapsien,
 riemurinnoin laulaa saamme,
 päivä kallis muistojen!

 Juhlii mökki, juhlii talo,
 yksin kolkko korpimaa.
 Kansakoulun isä jalo
 muiston seppeleitä saa.

 Sinä louhit kallioita,
 Suomen soita perkasit,
 virittelit aamunkoita,
 yöhön tähdet sytytit.

 Minkä kylvit kyyneleillä,
 me nyt riemuin niitetään.
 Taival taattu eessä meillä,
 siitä sua kiitetään.

 Sinä nostit kansan lasta,
 valon tielle ohjasit,
 yöhön synkkään sortumasta
 valppahasti varjelit.

 Kylvit touon ikinuoren
 vainioilla versomaan.
 Alta Pohjan vaskivuoren
 päästit päivän paistamaan.

 Päivä suuri, päivä kallis,
 päivä kaunis muistojen,
 emme unhon yöhön sallis,
 emme sallis jäädä sen.

 Ijästen muistissa se säilyy
 niinkuin aarre armainen,
 helmen kirkkaan lailla päilyy
 kautta aikain vaiheiden.

1910.